Invastimentiin kallattii biyya alaa gosa invastimentii kallattiidhaan biyya alaa irraa dhufu ta’e yeroo gabaabaa keessatti rakkoowwan diinagdee hiikuun guddina diinagdeetiif guumaachaa kan taasisu dha Diinagdee biyya tokkoo, keessattuu     biyyoota akka Itoophiyaa diinagdeen isaanii duubatti hafaa ta’etti invastimentii kallattii biyya alaa faayidaa qabu keessaa isaan gurguddoon guddina diinagdee ariifachiisuu, qabeenya uumama biyyattii sirnaan akka hojii irra oolu taasisuu fi oomishtummaa dabaluudhaan gabaa biyya keessaa babal’isuuf ga’een inni qabu guddaa dha. Kana malees,sharafa biyya alaa argamsiisuu fi oomisha biyya alaatti ergamu babal’isuu, carraa hojii uumuu fi beekumsaa fi hubannoo tekinoloojii ammayyaa dabarsuu keessatti iddoo guddaa qaba.